Document ID: 31993R2915

Uredba Komisije (EGS) ŠT. 2915/93
z dne 22. oktobra 1993
o spremembi Uredbe (EGS) št. 3077/78 o enakovrednosti spričeval, ki spremljajo hmelj, uvožen iz držav nečlanic, s certifikati Skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3124/92 [2], in zlasti člena 5(2) Uredbe;
ker Uredba Komisije (EGS) št. 3077/78 [3], kakor je bila nazadnje spremenjena z Uredbo (EGS) št. 2238/91 [4], priznava enakovrednost spričeval, ki spremljajo hmelj, uvožen iz določenih držav nečlanic, s certifikati Skupnosti, ter navaja seznam organizacij v teh državah, pooblaščenih za izdajo spričeval o enakovrednosti, pa tudi zajetih proizvodov; ker so nadaljnji politični dogodki pokazali, da je treba ta seznam popraviti; ker so ustrezne organizacije v teh državah nečlanicah odgovorne, da so informacije, vsebovane v Prilogi tej uredbi, tekoče urejene, ter za vzdrževanje tesnega sodelovanja s Komisijo s sporočanjem ustreznih informacij njenim oddelkom;
ker se je Madžarska naknadno obvezala, da bo izpolnjevala zahteve, določene v zvezi s trženjem hmelja in hmeljnih proizvodov, ter je neko organizacijo pooblastila za izdajo spričeval o enakovrednosti; ker bi zato ta spričevala morali priznati kot enakovredna certifikatom Skupnosti in proizvode, ki jih zajemajo, sprostiti za prost pretok; ker bi bilo zato treba skladno spremeniti Prilogo k Uredbi (EGS) št. 3077/78;
ker so ukrepi, predvideni s to uredbo, v skladu z mnenjem Upravljalnega odbora za hmelj,
SPREJELA NASLEDNJO UREDBO:
Člen 1
Členu 1 Uredbe (EGS) št. 3077/78 se doda naslednji stavek:
"Priloga se popravi na podlagi informacij, ki jih sporočijo ustrezne države nečlanice."
Priloga k tej uredbi zamenja Prilogo k Uredbi Komisije (EGS) št. 3077/78.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. oktobra 1993

Labels: 3
18
17
5